भोपाल। कांग्रेस ने बुधवार देर रात प्रत्याशियों की चौथी सूची जारी कर दी। इसमें बुरहानपुर से पूर्व में घोषित हामिद काजी की जगह रविंद्र महाजन को प्रत्याशी बनाया गया है। सिरोंज से अशोक त्यागी का टिकट काटकर मर्सरत शाहिद, इंदौर- 1 से प्रीति अग्निहोत्री और इंदौर-4 से सुरजीत सिंह चड्ढा को प्रत्याशी घोषित किया गया है। उधर, टिकट कटने से इंदौर में कांग्रेस के दो नेता संजय शुक्ला और कमलेश खंडेलवाल बागी हो गए हैं। देर रात प्रभारी महासचिव दीपक बाबरिया का पुतला भी जलाया गया। मुख्यमंत्री शिवराजसिंह चौहान के साले संजयसिंह मसानी को कांग्रेस ने वारासिवनी से प्रत्याशी घोषित किया है।